	Jautājums

	VIAA atbilde
Atbildes sniegšanas datums 02.07.2026.

	Ja studiju kursu īsteno ATTĀLINĀTI, iestādes fiziskā īstenošanas vietas adrese ir Talsos – vai Rēzeknes iedzīvotājs varēs pieteikties?
	Mērķa grupas atbilstības pārbaude tiek veikta pret personas deklarēto dzīvesvietu vai darba vietu, bet mācību vietu var izvēlēties no apstiprinātā piedāvājuma. Šajā gadījumā, ja mācības notiek attālināti, persona var arī pieteikties īstenošanas vietā Talsos.

	Ja iestādes filiāles fiziskā adrese atrodas, kādā no reģioniem, vai ir iespēja piedāvāt Rīgas studiju kursus?
	Šādas iespējas nav, jo faktiski, izglītības programmas īstenošanas vietai ir jābūt reģionā, pat ja mācības notiek attālināti. Ja reģionā netiek piedāvāts konkrētais studiju kurss, tad to nevar piedāvāt ar īstenošanas vietu Rīgā.

	Vai īstenošanai jābūt klātienē, vai var būt arī attālināta?
	Īstenošana var būt arī attālināti, ievērojot izglītības programmas specifiku un ārējos normatīvajos aktos noteikto.


	Vai pasākuma ietvaros iespējams iesniegt tikai darba vidē balstītas (DVB) izglītības programmas? 

	DVB izglītības programmas ir šajā uzaicinājumā viens no ietvertajiem izglītības programmu veidiem. DVB programmas ir modulārās profesionālās tālākizglītības programmas, kad pēc to apguves persona iegūst profesionālo kvalifikāciju. Studiju kursi, studiju moduļi, profesionālās pilnveides izglītības programmas nav DVB.


	Vai pasākuma ietvaros ir iespējams iesniegt studiju kursus, kas nodrošina nepieciešamo kompetenču apguvi, bet tiek īstenoti licencētās studiju programmās, kuras nepiešķir profesionālo kvalifikāciju?
	Atbilstoši mācību vajadzību sarakstā noteiktajam, izglītības iestāde var piedāvāt studiju kursus vai studiju moduļus no licencētām profesionālo kvalifikāciju programmām. 

	Ar ko atšķiras DVB Tālākizglītības programma no    Profesionālās tālākizglītības programmas? 
	 DVB tālākizglītības programmā gandrīz 50% no programmas satura izglītojamais apgūst uzņēmumā un tā nav tikai prakse, ko izglītojamais apgūst uzņēmumā. Atbilstoši MK noteikumiem Nr. 484 ir noteikts procentuālais apmērs izglītības programmas apguves daļai, kas izglītojamam ir jāapgūst uzņēmumā. Arī mācību līgums šajā DVB mācību veidā tiek slēgts trīspusējs, proti, mācību līgumslēdzējs ir izglītības iestāde, uzņēmums un izglītojamais. 
Tāpat arī izglītības programmai ir jābūt licencētai kā DVB un mācību plāni un programmas saturs arī ir savādāks, pielāgots tam, lai daļu no izglītības programmas satura varētu apgūt uzņēmumā.

	Vai ir kritērijs/i uzņēmumiem, kas piekristu nodrošināt DVB prakses vietu?
	Kritēriji par DVB iesaistītajiem uzņēmumiem ir noteikti MK noteikumos Nr. 484 un projektam nav specifisku papildu nosacījumu par iesaisti DVB mācībās. 

	DVB programmām jābūt tikai  kā modulāras tālākizglītības programmām vai var būt arī profesionālā tālākizglītības programma?
	Šajā projektā ir atbalstāmas modulārās profesionālās tālākizglītības programmu apguvē darba vidē balstītu mācību veidā.


	Vai studiju kursiem ir spēkā unikalitātes kritērijs, un attiecībā uz ko - kvalifikāciju/kompetenci/..., ja reģionos netiek īstenots neviens cits konkurējošs piedāvājums, tad var piedāvāt Rīgu?
	Īstenošanas vietas validācija ir pret piedāvātās kvalifikācijas studiju kursu. Ja profesionālās kvalifikācijas studiju kurss/i vai studiju modulis/ļi reģionos netiek īstenoti, tad var piedāvāt Rīgā.


	Kāds ir pamatojums ierobežojumam, ka iespējamas iesniegt tikai programmas ar profesionālo kvalifikāciju?
	Tāds ir apvienotās pieaugušo izglītības koordinācijas komisijas lēmums.
Mācību vajadzības, kas ir atbilstošas darba tirgus prasībām, ir noteiktas pret konkrētām kvalifikācijām.


	Par pilnveides programmām – vai katrai kompetencei  ir atsevišķa programma vai vairākas kompetences apvienotas vienā programmā? Vai papildu kompetences var pastāvēt? Ir noteikts stundu skaits?
 
	Profesionālās pilnveides izglītības programmas izglītības iestāde veido vienai vai vairākām profesionālajām kompetencēm, kas ir minētas attiecīgajā kvalifikācijā.
Profesionālās pilnveides programmai ir jābūt saistītai ar profesionālo kvalifikāciju. Ievērojot normatīvo regulējumu, profesionālās pilnveides programmai ir jābūt arī ieejas nosacījumiem. Līdz ar to izglītības iestāde izvērtē, vai tā ir viena kompetence vai vairākas kompetences apvienotas vienā izglītības programmā.
Kaut kāda (neliela) daļa varētu būt arī papildu kompetences, bet galvenā programmas būtība ir pilnveidot tās kompetences, kas ir norādīts mācību vajadzību sarakstā. Attiecīgi programmas mērķim un saturam ir jābūt tādam, lai pilnveidotu mācību vajadzību sarakstā iekļautās kompetences.
Izglītības programmai stundu skaitu izvēlas izglītības iestāde izstrādājot programmu, izvērtējot programmā iekļauto satura apjomu, jo normatīvie akti nenosaka ierobežojumus stundu skaitam.



